Sudán

**Sudán** (en arabe **السودان**, *as-Sūdān*) ye un estau africano, situato en a parti nortoriental d'o continent. Muga con Echipto a o norte, con Eritrea y Etiopia a l'este, con Sudán d'o Sud a o sud, con a Republica Centroafricana a o sud-ueste, con o Chad a l'ueste y con Libia a o nord-ueste. A o nord-este tien costa en a mar Roya. A suya capital ye Khartum.

A suya población yera de 30.894.000 habitants en 2008 en una superficie de 1.886.068 km², con una densidat de población de 16,4 hab/km².

Politicament, en l'actualidat y dende l'anyo 2021 gubierna una chunta militar provisional encabezada per Abdelfatah al Burhan.

Sudán fa parte d'a Liga Arabe, d'a Unión Africana y d'a ONU.

## Historia de Sudán
Sudán ye o país d'una d'as civilizacions prencipals continas mas antiga d'o mundo, con asentamientos historicos y urbans que se remontan a l'anyo 3000 aC. Os sudaneses tienen una luenga historia que s'estendilla dende l'antigüidat, que s'entrellaza con a historia d'Echipto, con o que estió unito politicament en diversos periodos. Dimpués d'independizar-se d'o Reino Uniu en 1956, Sudán sufrió una guerra civil que duró 17 anyos y que fue seguita por conflictos etnicos, relichiosos y economicos entre os sudaneses d'o norte (con radices arabes y núbias) y os niloticos cristianos y animistas de Sudán d'o Sud. Asinas se plegó a una segunda guerra civil en 1983, y debito a os continos conflictos politicos y militars, Sudán fue sosmeso por un golpe d'estato sin muertos feito por o coronel Omar al-Bashir en 1989, que de contino se proclamó President de Sudán.

Alavez, Sudán experimentó un gran creiximiento economico, implementando reformas macroeconomicas y rematando a la fin d'a guerra civil con l'adopción d'una nueva constitución l'anyo 2005, que dió a os grupos rebeldes d'o sud una autonomía limitata que finalment condució a la suya independencia en 2011, dimpués d'un referendum por a independencia se divide en dos estaus, en o norte un de mayoría musulmana y unatro en o sud de población animista, cristiana y negra dito Sudán d'o Sud.

Dica l'anyo 2019, yera considerau una Republica Federal Democratica, encara que la politica sudanesa internacionalment yera considerada per muitos como un sistema autoritario. L'11 d'abril d'ixe mesmo anyo, l'exercito sudanés derroca a lo dica alavez president, Omar Al-Bashir, prencipiando una dictadura militar provisional y suspendendo la Constitución con a intención de fer eleccions en dos anyos. Lo 25 d'octubre de 2021, pasaus dos anyos l'exercito dió un golpe d'Estau disolvendo lo Consello Soberano, arrestando a lo primer ministro Abdalla Hamdok y establindo una chunta militar provisional encabezada per Abdelfatah al Burhan.

## Economía
A economía de Sudán ye actualment una d'as economías con o creiximiento mas rapido d'o mundo. A Republica Popular de China y Rusia son os socios comercials mas grans de Sudán.

Ye un país rico en recursos naturals entre os que destacan o petrolio, o Tungsteno, o Zinc y l'oro, tamién ye posible que tienga gas natural. D'o sector agricola destaca a suya producción de cotón,

Tiene uns livels altos de PIB gracias a los recursos naturals y en parte a l'oro pero que quedan en mans de muit pocas interpresas, totas ellas estrancheras. Per unatro costau lo 80 % d'a población local treballa en o sector agricola y con un desemplego alto que ha afectau a lo 18% d'a población activa (2011) y cuasi lo 50% d'a población vive per debaixo d'o branquil de pobreza.

En zagueras y copiando lo modelo de treballo europeu, han cerrau acuerdos con interpresas de distintos sectors d'a economía pa treballar conchuntament en o desarrollo d'importants prochectos. Lo que diferencia este modelo d'o pasau ye que en este caso se requiere d'o proceso d'aprendizache previo d'o personal local. No quieren implantar un modelo de negocio que tienga una caducidat previa a lo prochecto.

## Esporte
* 

Los esportes mas populars en Sudán son lo atletismo y lo futbol, tamién son prou populars lo basketbol, lo balonmán, y lo voleibol, encara que con una menor intensidat. En os decenios d'os 60 y los 70, la selección nacional de basketbol yera d'as mas importants en o continente africano, en l'actualidat o suyo nivel no ye tan bueno.

Lo futbol en Sudán conta con una larga historia, a suya federacion estió una d'as cuatro primeras nacions que formó la CAF, y tamién fue la primera siede d'a Copa Africana de Nacions en a suya edición de 1956, tamién organizó a edición de 1970 y que ganó estando la sola vegada que lo fació. Dos anyos dimpués, la selección nacional de futbol participó en os Chuegos Olimpicos de 1972 en Múnich. Dende setiembre de 2019, i hai una liga nacional femenina oficial pa clubs de futbol femenín formada per clubs que teneban sección femenina sin de competición oficial. En o anyo 2021, l'equipo de fútbol nacional femenín de Sudán participó per primera vegada en un torneo internacional participando en a Copa Arabe Femenina celebrada en Echipto.

Los equipos de futbol masculín mas populars son lo A lo-Hilal y lo A lo-Merrikh.

### Sudán en os Chuegos Olimpicos
*  en os Chuegos Olimpicos.

Sudán ye reprensentau en os Chuegos Olimpicos per lo Comité Olimpico Sudanés, creyau en 1956 y reconoixiu per lo COI en 1959. Partecipa per primera vegada en Roma 1960 y dende alavez participa regularment. En totas las suyas participacions nomás a aconseguiu una medalla en os Chuegos Olimpicos de Verano, fue en a edición de 2008 a on Ismail Ahmed Ismail aconsiguió una medalla de bronce en os 800 metros lisos dentro d'as prebas d'o programa d'atletismo.

## Referencias

## Vinclos externos
* 
*